Tenim més fotos que podis\n28 oct 12 En la prova de Vallirana han fet podi la Vilma, la Noa i la Noah i en Qumba ja pot promocionar a segona divisió.\nDissabte a la tarda, en quan va acabar la lliga, alguns varem marxar "corre corrents" cap a Vallirana. La prova de divisió d'honor de la Federació Catalana començava a les dues i calia ser-hi abans.\nEn la categoria màxima varen coincidir en Jordi amb la Gamma i en José amb en Rufo.\nSobre uns recorreguts força atractius, en Jordi va conduir la Gamma a tota velocitat. En un punt, però, va confiar en una ordre verbal sense reforçar-la amb el cos ... greu error: la Gamma va fer aquell salt per darrera quan tocava en sentit contrari. Després, però, va arrodonir un agility excel·lent amb una pasarel·la impecable.\nEn Rufo va fer bones pistes, com sempre, però el terra -amb moltes pedretes- no li era el més adequat i va correr menys que altres cops.\nDesprés de divisió d'honor tocava participar al competidors en iniciació. La Maria debutava amb la Lluna (i gairebé es queda sense fer-ho un tràmit administratiu). Va poder correr i, bo i algun problema al slalom, va completar les dues pistes amb qualificacio d'excel·lent. Ara que la Lluna ja està recuperada toca reforçar el slalom perque, això de l'agility "enganxa".\nA en Juanjo i en Qumba els calia un jumping a zero per promocionar a segona divisió i l'han aconseguit: feina feta! Ara ja tenim quatre representants de mida gran (i tan gran!) amb opcions per fer equip al Campionat de Catalunya.\nEn Josep i la Vilma han fet dues pistes a zero i forçà ràpides (és corre millor amb fresqueta que quan fa calor). La competició va acabar força tard "quan la Lluna va sortir ja feia hores que la lluna havia sortit" però, bo i la poca llum, varem aconseguir fer una foto de podi de la Vilma.\nDiumenge tocava competir als representants de segona divisió que, de nou, han hagut d'anar "corre corrents" per compatibilitzar la prova amb el reconeixement de raça que alguns d'ells tenien aquest mateix matí. Tot ha anat, però, prou bé. La Mam i la Noa, amb dos zeros, ha estat segones i en Jordi amb la Noah tercers. No han pogut, però, recollir el trofeu per que han marxat abans d'hora, Per l'altra banda, però, tot ha anat també bé i tots els gossos que s'hi han presentat han aconseguit els seus "papers".\nPer tant, un cap de setmana una mica accelerat però efectiu.


immaculada.v | Cohesió + Convivència\nAuthor Archives: immaculada.v\nA l’escola també ens agraden els plàtans\nAquests dies a classe hem llegit el llibre“L’autobús de la Rosa”.\nEl llibre explica la historia d’un avi afroamericà que porta al seu nét a visitar el Museu Henry Ford de Detroit. El porta a veure l’autobús en el qual l’any 1955 la Rosa Parks, va canviar la història dels Estats Units.\nL’avi coneix bé aquesta història perquè viatjava en aquest mateix autobús quan la Rosa es va negar a cedir el seu seient a un home blanc. L’avi explica al seu nét que en aquella època als Estats Units, hi havia escoles per a nens blancs i escoles per a nens negres, que en els locals públics dels blancs no podien entrar els negres, i també històries d’homes encaputxats de blanc que pegaven, cremaven i mataven als negres.\nPerò a l’avi el que més li dol és haver estat allà amb ella i no ser part de la història per no haver estat tan valent com la Rosa Parks.\n“Sempre hi ha un autobús que passa per la vida de cadascú de nosaltres. Tu tingues els ulls ben oberts i no perdis el teu”, li diu l’avi al seu nét al final del llibre.\nLlegir aquest llibre i conèixer la historia de la Rosa Parks, ens ha agradat molt. La seva lectura ens ha ajudat a parlar sobre la discriminació i la segregació racial, i ens hem animat a fer aquest vídeo.\nNosaltres creiem que les persones som totes iguals, no importa el color de la pell, ni les creences o els costums. Només cal respectar-nos i aprendre a conviure. Mai hem de menysprear a ningú, ni veure’l inferior. Ningú és menys que ningú. El que és important és que som persones.


Presentació de la Convenció Constitucional a Olot – Estelada2014's Blog\nPresentació de la Convenció Constitucional a Olot\nDesprés del 9-N s’obre un període de transició que culminarà en les eleccions del proper 27 de setembre, que és, a més, segons el president Mas i la presidenta de Gispert, l’única porta oberta que deixa l’Estat espanyol als catalans perquè expressin democràticament quin volen que sigui el seu futur. Diversos col.lectius, entitats i persones han manifestat que s’obre un període de transició nacional que ha de culminar amb la redacció i aprovació d’una constitució del segle XXI per a Catalunya.\nA més, els treballs del CATN, sobretot del seu informe número 10 El procés constituent (que en el seu dia ja va explicar Josep M. Reniu, en una altra xerrada organitzada per Estelada 2014), esmenta la necessitat d’aplicar estàndards democràtics altament exigents en la redacció de la Constitució, per acomplir les condicions de “garanties democràtiques, llibertats, participació i pluralisme”. L’aplicació i desenvolupament d’aquests principis, més enllà dels mínims fixats per aquest informe 10 del CATN (eleccions constituents, intervenció del Parlament i fórmules de participació ciutadana), permetrien dissenyar i desenvolupar una Convenció Constitucional inclusiva de tots els sectors socials i que garantís les condicions de qualitat democràtica en l’elaboració del text constitucional.\nAmb aquests puntals, neix la Convenció Constitucional, una iniciativa d’un seguit d’entitats i persones que pretén integrar diverses perspectives complementàries de la democràcia en l’elaboració de la Constitució. Aquest procediment àmpliament participatiu permetria obtenir els beneficis i virtuts en qualitat democràtica que cada modalitat ofereix. Per tal de conèixer aquest procediment, representants de la Convenció Constitucional seran a Olot per explicar-lo. Isabel-Helena Martí, presidenta de Sobirania i Justícia, i Jaume López, professor de teoria política de la UPF, explicaran La Convenció Constitucional: una Constitució per al segle XXI. Ho faran el proper dissabte, 7 de març, a les 6 de la tarda, a la sala d’actes del Museu de la Garrotxa (c. Hospici, 8), d’Olot.\nL’acte ha estat organitzat conjuntament per Estelada 2014, Òmnium Cultural Garrotxa, Idesga i l’ANC d’Olot i la Garrotxa, amb la col.laboració d’Olot TV.\nPublicat el 26 de febrer de 2015 Autor Estelada 2014Categories Notes de premsa\nAnterior Entrada anterior: Joan Caball explicarà a Santa Pau que amb la independència, la pagesia millor\nSegüent Entrada següent: Joan Caball (Unió de Pagesos) explica a Santa Pau els beneficis de la independència per a la pagesia


Arranca el curs d’atenció sociosanitària a persones dependents organitzat pel Consell Comarcal del Baix Ebre - Imagina Ràdio\nUn quinzena d’alumnes van començar aquesta setmana el curs d’atenció sociosanitària a persones dependents en institucions socials, que organitza el Consell Comarcal del Baix Ebre, a través de la societat Baix Ebre Innova i que es duu a terme al Viver d’Empreses de Camarles. L’oferta formativa forma part del programa Formació d’Oferta en Àrees Prioritàries (FOAP) que ofereix a les persones treballadores, preferentment en situació d’atur i demandants d’ocupació, una formació d’acord amb el seu potencial i adaptada a les necessitats del mercat laboral.\nPel que fa a la durada del curs és de 470 hores, 80 de les quals de pràctiques professionals en empreses. Les classes tindran lloc de dilluns a divendres de 9.00 a 14.00 hores i en acabar el curs l’alumnat rebrà un certificat de professionalitat de nivell 2. El curs està subvencionat pel Servei d’Ocupació de Catalunya. D’altra banda, d’aquí un parell de setmanes començarà un curs de soldadura amb elèctrode revestit i TIG del programa FOAP al Viver d’Empreses de Camarles.\nArticle anteriorMóra d’Ebre reforça la plantilla de vigilants municipals\nArticle següentExperts i el Parc Natural del Delta de l’Ebre defensen actuacions “flexibles” per refer la barra del Trabucador


Un any més la nostra associació aposta per realitzar activitats en vacances de Nadal, on infants, adolescents i joves tinguin l'oportunitat de compartir durant cinc dies espais lúdics, educatius i de convivència.\nAquest any el nostre casal de Nadal, el seu centre d'interès serà L'UNIVERS, on es realitzaran moltes activitats, tallers, sortida al planetari, experiments i altres moltes sorpreses que us tenim preparades.\nEls dies del nostre casal seran 24, 28, 29, 30 i 31 de desembre de 9 a 14 hores i amb servei de menjador fins a les 15 hores. Es realizá al Col•legi Calalunya situat al barri Sant Joan Baptista.\nAprofita aquesta oportunitat i gaudeix d'unes vacances diferents al millor preu.\nLes inscripcions ja estan obertes, de dilluns a divendres de 9 a 12 hores a la Plaça Mossèn Antón, 7 o al telèfon 93.462.70.42\nPreu: 30,00.- € setmana, descomptes per a germans. (De 9 a 14 hores).


EN EL MAR HI HA COCODRILS (EBOOK) - BiblioEteca\nEN EL MAR HI HA COCODRILS (EBOOK)\nAUTOR: Geda, Fabio; ND\nBooquo 11.95 €\nSi neixes a lAfganistan, en el lloc equivocat i en el moment equivocat, pot passar que, encara que siguis un nen alt com una cabra i un dels que juga millor a Buzul-bazi, algú reclami la teva vida. El teu pare va morir treballant per a un senyor ric, la càrrega del camió que conduïa es va fer malbé i tu nhauries de ser la reparació. És per això que quan truquen a la porta corres a amagar-te. Però ara testàs fent massa gran per entrar al forat que la teva mare va fer al costat don té les patates. I així, un dia, et diu que heu de fer un viatge. Tacompanya al Pakistan, tacarona els cabells, et fa prometre que seràs un home com cal i et deixa sol. Daquest acte damor tràgic arrenquen la prematura vida adulta dEnaiatollah Akbari i el seu viatge increïble que el va portar a Itàlia després de passar per lIran, Turquia i Grècia. Una odissea que el va posar en contacte amb la misèria i la noblesa dels homes i que, malgrat tot, no va aconseguir fer-li perdre la ironia ni esborrar del rostre el seu somriure extraordinari.Finalment, Enaiatollah ha trobat un lloc on quedar-se i tenir la seva edat. Aquesta nés la història.


FAQ - Beauty cluster Barcelona\nEsperem ajudar-te a resoldre els teus dubtes:\nCom pot ajudar a la meva empresa formar part del Beauty Cluster Barcelona?\nEl clúster és un entorn on obtenir i compartir coneixement estratègic del negoci, trobar socis o partners per a projectes tecnològics o comercials, incrementar la visibilitat de la teva empresa i abordar projectes que una empresa en solitari difícilment podria aconseguir.\nEl Beauty Cluster Barcelona està delimitat per una zona geogràfica?\nNo. El clúster neix en un determinat entorn geogràfic però està obert a empreses i organismes de la cadena de valor del negoci de la bellesa independentment del seu àmbit territorial.\nFormar part del Beauty Cluster Barcelona té cost econòmic?\nSi. Els clústers són agrupacions privades amb una quota per fer-se membre que varia en funció de la facturació de l’empresa.\nDisposaré de més ajudes, econòmiques, per està en un clúster?\nFormar part d’un clúster no et garanteix rebre ajuts econòmics tot i que una de les funcions del clúster és la cerca de finançament per projectes que executi el propi clúster o els seus membres.\nAls clúster només hi han empreses?\nNo. Els clústers agrupen empreses i organismes que operen en el mateix negoci, com per exemple: centres de recerca, universitats, altres associacions empresarials, etc.\nEls clústers són només per grans empreses?\nNo. El clúster és obert a empreses de tota mida.\nPuc saber quines empreses son membres del Beauty Cluster Barcelona?\nSi. Les empreses que figuren a l’apartat SOCIS d’aquest web són tots membres.\nUna empresa pot pertànyer a més d’un clúster?\nSi. Una empresa pot formar part de tots els clúster que consideri d’interès.\nPuc trobar empreses de la meva competència al Beauty Cluster Barcelona?\nSi, aquesta és una característica comú a tots els clústers i no suposa cap problema.\nLa competència pot ser percebuda com perill o com aliat. La nostra competència és potser qui coneix millor el nostre negoci i els nostres problemes. Pots compartir amb ella tot allò que us aporti benefici mutu i mai compartiràs la teva estratègia o el teu proper llançament de producte.\nÉs un problema que en el clúster hi hagin els meus clients o els meus proveïdors?\nTot lo contrari perquè et permet tindre una relació més propera i directa que et pot servir per un millor funcionament de la vostra relació.\nEl Beauty Cluster Barcelona es un espai on vendre productes i serveis?\nAquest no és l’objectiu del clúster.\nSi no estic a la junta directiva, tinc un paper menys actiu dins del Beauty Cluster Barcelona?\nNo. La junta directiva representa la gestió i direcció del clúster, però totes les empreses poden participar activament en les actuacions que es realitzen. La proactivitat depèn de la implicació que cada membre vulgui tindre al clúster.\nEl Beauty Cluster Barcelona està regit per unes normes de funcionament?\nSi existeix un Reglament de Regim Intern que regula el seu funcionament.\nSi aquestes respostes no t’han resolt els dubtes… Contacta amb nosaltres!\nAmb molt de gust t’ho aclarirem!


Un estiu més que passa volant al Campus Sant Ignasi – Campus Bàsquet Català\nEl Campus Sant Ignasi tanca les portes a un estiu molt diferent, però hem pogut fer rodar la pilota i passar-ho genial!\nQuan ens plantejàvem planificar el campus uns mesos enrere, ens ho vam prendre com un repte. Un repte ambiciós i molt necessari per tothom, tant participants com entrenadors. No sabíem que o que no podríem fer, però teníem molt clar que faríem tot el que fos necessàri per fer-ho possible. I després de tot, tanquem les portes del Campus de Bàsquet de Sant Ignasi 2020!\nAquesta última setmana, amb un total de 50 nens i nenes hem basat el treball dels entrenaments en el Tir. S’ha treballat la majoria dels aspectes relacions amb la col·locació de peus, mecànica de tir, bombeig de la pilota i parada i tir per tal que els jugadors/es millorin aspectes relacionats amb el seu llançament a cistella.\nPer tal de combatre la calor d’aquesta setmana, tots els grups han passat per la piscina per tal de relaxar-se i carregar piles per afrontar amb ganes les tardes de competicions.\nLa dinàmica del dia a dia ha sigut plantejar els 5 dies com si forméssim part d’un All-Star on, dins de cada grup de convivència, es confeccionen 2 equips on alguns membres formen part del Team Núria Martínez i la resta del Team Jordi Trias. A cada segon entrenament, es realitzen unes competicions que cada jugador pot aconseguir punts pel seu equip. A més a més, la tarda del dijous la dediquem per fer les competicions especials de l’ALL-STAR. Amb un total de 6 competicions, on cada equip escull els representants per participar en funció de la competició que toqui disputar. Amb la intenció que al final de cada setmana, hi hagi un equip guanyador.\nHan sigut unes setmanes molt intenses on hem viscut moltes experiències i els participants s’han sentit part del campus. No sabíem com aniria tot, però el que teníem clar és que tant entrenadors com infants teníem moltes ganes i il·lusió de tirar el Campus endavant, i així ha sigut.\nVolem agrair la confiança dipositada en l’organització i l’equip d’entrenadors/es des del primer moment i desitgem que el pròxim estiu puguem gaudir del Campus en les millors condicions. Esperem tornar-vos a veure molt aviat.\n1,2,3… SANT IGNASI\n33 dies després… el casal d’estiu Vallcarca Nord tanca les por... Arreveure Casal de Nou Patufet!


Talls al metro i accessos col·lapsats per les pluges a Barcelona | Catalunya | EL PAÍS Catalunya\nTalls al metro i accessos col·lapsats per les pluges a Barcelona\nDiversos trams del suburbà de la capital s'han hagut de tancar per la presència d'aigua\nBarcelona 9 OCT 2018 - 11:20\tCEST\nL'avinguda Paral·lel, inundada aquest dimarts. @teresanetto\nLa pluja torrencial que ha caigut al voltant de les nou del matí a Barcelona ha complicat l'entrada a l'escola i a la feina a moltes persones. La tempesta ha provocat inundacions i talls a diverses carreteres i estacions de metro. Segons dades del Servei Meteorològic de Catalunya, a la capital catalana han caigut 48,4 litres per metre quadrat en només mitja hora. A punts com la Zona Universitària s'han registrat fins a 70 litres.\nUn dels punts més afectats per les fortes pluges ha estat el metro i diverses línies han quedat tallades. Així, s'ha suspès la circulació de la L2 entre les estacions de Paral·lel i Universitat. A la L1, els trens no s'aturaven a l'estació de Santa Eulàlia i ha quedat tallat el tram entre Torrassa i Plaça de Sants. A la L3, les estacions de Drassanes i Paral·lel també han quedat anul·lades. Pel que fa a la L5, també s'ha hagut de suspendre la circulació entre Collblanc i Sants Estació. Igualment s'ha suspès el servei del funicular de Montjuïc.\n🚇⚠ L'L2 de #metrobcn, sense servei entre Paral·lel i Universitat. La pluja es filtra dins l'estació de Paral·lelpic.twitter.com/zqT3tNned7\n— btv notícies (@btvnoticies) 9 d’octubre de 2018\nD'altra banda, els accessos a Barcelona s'han col·lapsat per la pluja. Tant les rondes com les principals vies d'entrada i sortida a la capital catalana han registrat retencions importants.\nProtecció Civil ha activat el pla Inuncat en fase de prealerta per les pluges que afectaran Catalunya aquest dimarts i que poden ser especialment intenses al litoral i prelitoral. A la tarda, les precipitacions es poden concentrar a les comarques gironines.\nEl telèfon d'emergències 112 ha rebut 154 trucades per incidències relacionades amb la pluja. Per la seva banda, els Bombers de la Generalitat han fet fins a 37 intervencions aquest matí, la majoria a l'Hospitalet de Llobregat. La principal causa ha estat la inundació de baixos i aparcaments i l'acumulació d'aigua a la via.\nEl paral•lel es torna a inundar per 3a vegada @eltempsTV3 @tv3cat @324cat @bomberscat @mossos @ElTiempo_tve pic.twitter.com/XfDBWoKSby\n— Aïda Bosque (@aidabosque) 9 d’octubre de 2018


La Sala II ha condemnat a 4 anys i 6 mesos de presó per delictes d’intrusisme i estafa a dos homes que, sense la titulació requerida per a exercir com a metges, van enganyar a una vintena de pacients en un centre en Vinaròs, on es presentaven com a metges, examinaven als malalts, diagnosticaven malalties de tota mena i prescrivien tractaments diversos, inclòs en algun cas tractaments amb cèl·lules mare, trasplantaments i cirurgies no menors. Un d’ells comptava amb un títol privat de teràpies naturals, i el segon títols estrangers relacionats amb ciències de la salut, però mancaven de titulació expedida o reconeguda a Espanya per a exercir la medicina.\nA més, el Suprem destaca que el que van fer amb els pacients eren actes propis de la professió de metge, que excedien de qualsevol àmbit que puga atorgar-se-li a qualsevol especificat de la denominada ‘medicina alternativa’.\nL’alt tribunal augmenta les seues condemnes, amb relació a les imposades per l’Audiència de Castelló, des dels 3 anys als 4 anys i mig de presó, amb relació a l’acusat Frederic Gisbert, i des dels 2 anys i 9 mesos als 4 anys i mig, a José Manuel López Pérez, en estimar l’agreujant en el delicte d’estafa d’haver recaigut l’engany en un bé de primera necessitat com és la salut.\nTambé eleva la condemna pel mateix motiu a María Josefa Álvarez Aragó, esposa del primer i que realitzava funcions de recepcionista en el centre, i que com a còmplice d’intrusisme i estafa és condemnada a 2 anys i 1 mes de presó.\nL’alt tribunal ha estimat el recurs de la Fiscalia i parcialment el de l’acusació particular en nom de cinc dels perjudicats, en acollir la concurrència de l’agreujant d’afectar els fets a bé de primera necessitat. Per part seua, desestima íntegrament els recursos dels tres acusats.\nEl Suprem reconeix indemnitzacions per un total de 137.000 euros per a 22 perjudicats, dels quals 110.000 (5.000 per cadascun dels afectats) corresponen a mal moral, i la resta a diners satisfets pels tractaments, que en la majoria dels casos van ser absolutament ineficaços. Hauran d’abonar les quantitats solidàriament Frederic Gisbert i la seua dona, propietaris del local on es va muntar la clínica, i en nou dels casos haurà de pagar també de manera solidària l’altre acusat.\nValiden com a prova el DVD d’un programa amb càmera oculta d’una televisió\nL’alt tribunal dona per vàlida la incorporació a la causa i l’admissió com a prova del DVD que conté còpia del programa de televisió “Diari de” de Telecinco referit a les activitats de la citada clínica, que un dels acusats sostenia que va suposar una vulneració dels drets a la intimitat i a la seua pròpia imatge per tractar-se d’un reportatge realitzat amb cambra oculta.\nEl Suprem recorda que la jurisprudència tan seua com del Tribunal Constitucional no indica que, sempre i en tot cas, un reportatge amb cambra ocultar siga il·lícit, i en este cas entén que no ho és perquè l’Audiència de Castelló va ponderar els principis de proporcionalitat, necessitat i racionalitat sobre este tema, per la qual cosa va ser encertat “no excloure el DVD resultant de l’enregistrament amb càmera oculta per part de periodistes que van voler comprovar el que pacients d’una altra localitat narraven de diagnòstics i tractaments dispensats per estos inculpats; per tant de matèria d’interés públic quan es projectava sobre la salut; i això sense que mitjançara pressió, connivència, adreçament ni consell d’organismes públics d’investigació, on els gravats es van mostrar amb naturalitat com si de qualsevol pacient es tractara”.


La cosa ha estat renyida, però finalment, després de les votacions, les nenes i els nens de P4 ja han triat el nom de la seva classe. Serà la de les Mones i els Micos!\nA P4, tot parlant de planetes, la maleta d'artista els ha portat una obra de Kandinsky ben bé com les òrbites al voltant del sol.\nA P4 es plantegen moltes preguntes sobre la lluna i l’univers. I qui millor que un astrònom per resoldre tots els dubtes? Moltes gràcies Joan!\nDescobreixen que té cràters i que les petjades dels astronautes no s'esborren perquè a la lluna no hi plou ni hi fa vent. També descobreixen que la lluna no fa llum sinó que és el sol qui la il·lumina i que depèn d’on està la lluna la veiem de diferents formes!!\nI uns companys han trobat les fases de la lluna en una galeta!\nLa mare d'en Thomas ha fet un taller de fotografia sense càmera a P4: màgia!!!\nTemps de mimosa\nEl Rorqual comú a P4


Prop d’un centenar de persones participen en el viatge reivindicatiu entre Tarragona i Móra la Nova convocat per la PDF en defensa d’un millor servei ferroviari a les comarques tarragonines – CGTCatalunya\nInici > General > Notícies > Prop d’un centenar de persones participen en el viatge reivindicatiu entre Tarragona i Móra la Nova convocat per la PDF en defensa d’un millor servei ferroviari a les comarques tarragonines\nProp d’un centenar de persones participen en el viatge reivindicatiu entre Tarragona i Móra la Nova convocat per la PDF en defensa d’un millor servei ferroviari a les comarques tarragonines\nProp d'un centenar de persones, provinents del Baix Gaià, Tarragona i Reus, van participar aquest dissabte 17 d'octubre en el viatge reivindicatiu convocat per la Plataforma en Defensa del Ferrocarril del Camp de Tarragona.\nEls manifestants van anar pujant al Catalunya Exprés que passa per Tarragona poc després de les 10 h. del matí i en diverses estacions del trajecte anaven baixant del tren i desplegant les dues pancartes que portaven, així fins arribar a l'estació de Móra la Nova. A l'andana es va realitzar una concentració, un representant de la PDF va prendre la paraula per explicar les seves reivindicacions i es va portar a terme un esmorzar popular fins a l'hora d'agafar el tren de tornada.\nAmb aquesta acció es volia denunciar l'estat lamentable de les estacions i infraestructures de la línia Tarragona-Móra-Riba-roja, i les retallades de serveis i personal, així com reivindicar un ferrocarril, social, públic, segur i de qualitat.\nEntre els participants (usuaris/es i treballadors/es) hi havia ferroviaris del SFF-CGT de Tarragona i militants de les federacions de Tarragona i Reus de la CGT.\nMés info al bloc de la La Plataforma per la Defensa d'un Ferrocarril Públic i de Qualitat del Camp de Tarragona (PDF):\n>>> A continuació un seguit de notícies sobre l'acció publicades a diversos mitjans informatius:\n- PDF.Camp denuncia que el Pacte Nacional no solventarà el problema del ferrocarril al Camp\nGuillem RS / Redacció delCamp.cat / 17 d'octubre de 2009\nLa Plataforma per la Defensa d'un Ferrocarril Públic i de Qualitat del Camp de Tarragona (PDF) ha criticat un cop més aquest dissabte al migdia a Móra la Nova el "mal estat, la falta de serveis bàsics i de personal" a les estacions ferroviàries del Priorat i la Ribera d'Ebre. Un dels seu màxims representants, Joan Ramon Ferrandis, ha dit que la millora del servei passa per la triplicació dels trens de Mitjana Distància fins a Flix (Ribera d'Ebre) i Montblanc i la duplicació dels trens de Tortosa. Al mateix temps, Ferrandis ha afirmat que la PDF defensa la reobertura immediata de la línia Reus-Roda de Barà i la connexió eficient de les comarques de Tarragona amb l'aeroport i l'estació del TGV.\nFerrandis ha dit també que és una "llàstima" que al Camp de Tarragona i les Terres de l'Ebre, tot i les necessitats que tenen en infraestructures ferroviàries, són les que menys beneficis tindran del nou Pla d'Infraestructures presentat aquest divendres.\nA banda d'aquestes, la PDF reclama també l'obertura d'un "debat públic rigorós i transparent" sobre el futur del ferrocarril, que analitzi la seva situació actual i proposi solucions a les necessitats reals de la societat.\nEn aquest acte també hi ha participat representants d'Iniciativa per Catalunya del Camp de Tarragona, que aquest matí han fet arribar als mitjans de comunicació dues notes de premsa. En la primera s'explicava que el grup ecosocialista participava en la manifestació que havia convocat PDF.Camp, i en la segona, on es valorava "positivament" el nou Pacte Nacional d'Infraestructures. Segons la nota de premsa, el Pacte "representa de forma inequívoca una aposta pel tren i pel transport públic" alhora que "permet l’equilibri territorial i és ecologista". El manifest que PDF.Camp ha presentat en aquesta marxa deixava de manifest la falta d'inversió, també amb el nou Pacte Nacional, en la xarxa de ferrocarril del Camp de Tarragona.\n- La PDF reclama més serveis a les estacions del Priorat i la Ribera d’Ebre\nLa Plataforma demana que es tripliquin els trens fins a Flix i Montblanc i que n'hi hagi el doble fins a Tortosa\nGeorgina Giné / Reus Digital / 17 d'octubre de 2009\nLa Plataforma per la Defensa d'un ferrocarril públic de qualitat (PDF) s’ha manifestat aquest dissabte al matí, juntament amb una setantena de persones, per denunciar l’estat de deteriorament de la majoria d’estacions del Priorat i la Ribera d’Ebre, i reclamar una millora en la línia de ferrocarril Reus – Riba-roja.\nEls manifestants han arribat a l'estació de Móra la Nova amb els crits de "més regionals i menys AVE" i "més inversió i menys privatització". Seguidament, Juan Ramon Ferrandis, portaveu de la Plataforma, ha llegit el manifest on s’ha denunciat la disminució de serveis de la línia i l’estat d’abandonament en què es troben algunes estacions.\nSegons Ferrandis, el Priorat i la Ribera d’Ebre són les comarques que menys es beneficiaran del Pla d’infraestructures presentat aquest divendres. La PDF reclama que es duguin a terme més inversions i més fortes en aquesta zona ja que el 98% dels usuaris utilitzen els ferrocarrils convencionals i "només el 2%" utlilitzen l’AVE.\nEn aquest sentit, la PDF demana la triplicació de trens de mitjana distància fins a Flix i Montblanc i la duplicació fins a Tortosa. A més, sol·licita la reobertura immediata de la línia Reus – Roda de Barà tant per a mercaderies com per apersones, la implementació d’una xarxa de rodalies al Camp de Tarragona i una millora de serveis als usuaris de les línies de ferrocarril convencional del Camp.\n"Creiem que els usuaris no són nombrosos per la falta de servei que hi ha, però si es triplica la freqüència, els passatgers es poden quintuplicar", assenyala el portaveu de la PDF. Des de Reus fins a Riba-roja, només quatre estacions gaudeixen de personal. Aquestes són: Reus, Móra la Nova, Flix i Riba-roja. D’aquesta manera, els 26 treballadors que donaven servei a les estacions d’aquesta línia han perdut el lloc de treball i "això repercuteix al servei que es dóna als usuaris", lamenta Ferrandis.\nD'altra banda, la Plataforma lluita per "aconseguir el suport de les administracions i dels grups polítics i socials per poder assolir algunes de les reivindicacions", comenta el seu portaveu. "Si tan sols aconseguíssim una de les qüestions ja valdria la pena i si aquesta es tracta de la dignificació de la línia, molt millor”, destaca Ferrandis.\nAlguns usuaris han mostrat les seves queixes i han posat èmfasi en la dificultat per accedir al tren. "Si una persona vol travessar la via amb un cotxet o amb cadira de rodes és impossible", explica Josep Batiste, usuari del servei ferroviari.\nPer la seva banda, Ernest París s’ha afegit al viatge reivindicatiu organitzat per la PDF i ha reconegut que "el tren que utilitza la gent diàriament no té, en absolut, els serveis i les freqüències necessàries". A més, ha afegit, que des d’ICV "es dóna suport" a la Plataforma d’usuaris del transport públic.\n- Clam popular per un servei ferroviari millor\n18/10/09 - Tarragona / Móra la Nova - A. Porta - El Punt\nLes estacions de Riudecanyes i Pradell van ser les escollides per dur a terme les petites accions de denúncia durant el viatge de tornada. Tot i que amb els escassos minuts que duraven les parades només hi havia temps de desplegar la pancarta, era una acció suficient perquè els passatgers es fixessin en l'estat de deteriorament en que es troben algunes estacions.\n- La Plataforma per la Defensa del Ferrocarril critica la falta de serveis al Priorat i la Ribera d'Ebre\nACN - 17/10/2009 - Diari de Tarragona\nUn dels seu màxims representants, Joan Ramon Ferrandis, ha dit que la millora del servei passa per la triplicació dels trens de Mitjana Distància fins a Flix (Ribera d'Ebre) i Montblanc i la duplicació dels trens de Tortosa.


La Junta de Portaveus aprova una moció per habilitar un espai a la web municipal on es pugui consultar la llista de mocions registrades per entitats i pendents a ser debatudes\nLa Junta de Portaveus ha aprovat avui una moció per habilitar un espai a la web municipal on es pugui consultar la llista de mocions registrades per entitats i pendents a ser debatudes. La proposta, presentada pel grup municipal d’Esquerra Republicana, ha estat aprovada per unanimitat.\nLa Junta de Portaveus aprova la incorporació de Sabadell al programa ACOL\nLa Junta de Portaveus ha aprovat avui la incorporació de l’Ajuntament de Sabadell al programa ACOL, dirigit a la contractació i regularització de persones migrants. La proposta, presentada per Esquerra Republicana de Catalunya, ha estat aprovada per unanimitat.\nLa Junta de Portaveus aprova una moció per a la integració de la Policia Municipal de Sabadell en el sistema de seguiment integral en els casos de violència de gènere\nLa Junta de Portaveus ha aprovat avui una moció presentada pel grup municipal de Ciutadans per a la integració de la Policia Municipal de Sabadell en el sistema de seguiment integral en els casos de violència de gènere (Sistema VioGén).\nLa Junta de Portaveus aprova una moció per demanar a l’Estat l’aprovació de la Llei integral de l’amiant\nLa Junta de Portaveus ha aprovat aquest matí una moció presenta per la Crida per Sabadell per demanar a l’Estat espanyol l’aprovació de la Llei Integral de l’Amiant.\nLa Junta de Portaveus aprova una moció de condemna a l’assenyalament que va patir el rector de la UAB al seu domicili\nLa Junta de Portaveus ha aprovat avui una moció presentada pel Grup Municipal Socialista de condemna a l’assenyalament que va patir el rector de la Universitat Autònoma de Barcelona (UAB) al seu domicili\nLa moció s’ha aprovat per majoria amb els vots favorables de tots els grups excepte la Crida per Sabadell, que s’hi ha abstingut.


Sons del món segueix endavant amb Sopa de Cabra, Manel i Stay Homas • Ràdio Capital de l'Empordà\nArriba el bon temps, el desconfinament i les primeres bones notícies. En aquest context, el Sons del Món, una de les grans cites d’estiu de la Costa Brava des de fa tretze edicions, anuncia que enguany farà una edició especial, amb un cartell de luxe de fins a nou concerts a la Ciutadella de Roses, un dels espais patrimonials amb més encant de la Costa Brava.\nSopa de Cabra actuaran el 31 de juliol; Manel, el 8 d’agost i els Stay Homas, l’endemà, 9 d’agost.\nLes limitacions actuals fan que es redueixi el nombre d’espectadors de 2.200 a 800 . Es compliran totes les mesures de seguretat que les autoritats pertinents senyalin en el moment dur-se a terme les actuacions.\nLes entrades es posen a la venda aquest divendres a les 8 del vespre al web del festival.\nLa pandèmia ha provocat l’anul·lació de les gires dels artistes internacionals per aquest motiu l’actuació de God Save The Queen programada per aquesta edició s’ha ajornat al 31 de juliol del 2021.\nFins a finals de juny no es podrà decidir si els concerts de petit format als cellers de la Do Empordà es podran dur a terme.\nL’entrada Sons del món segueix endavant amb Sopa de Cabra, Manel i Stay Homas ha aparegut primer a Primera Fila.\nArticle anteriorSupermatí – 05 juny 2020\nArticle següentJa es pot participar a les activitats enoturístiques de cellers de l’Empordà\nMúsicaRedacció - 18 de setembre de 2020 0\nEl gran collar de la justícia\nMarc Trayter - 18 de setembre de 2020 0\nS’inicia de nou el curs judicial amb la protocol·lària cerimònia presidida pel rei d’Espanya i el president del Tribunal Suprem, també president del Consell General del Poder Judicial.


Muriel Villanueva guanya el VII Premi Carlemany per al Foment de la Lectura amb 'Rut, sense hac'\nEl jurat que ha triat l'obra està format per nou estudiants d'entre catorze i setze anys\n1 min. Barcelona 06/02/2018 10:33\n651x366 Muriel Villanueva / Pere Tordera Muriel Villanueva / Pere Tordera\nL'escriptora i professora d'escriptura Muriel Villanueva (València, 1976) ha guanyat el Premi Carlemany per al Foment de la Lectura amb l'obra 'Rut, sense hac'. El premi, dotat amb 8.500 euros que aporten el govern andorrà i Grup 62, es lliurarà a Andorra coincidint amb la publicació del llibre al mes de maig.\nVillanueva és autora d'una quinzena de novel·les, entre les quals destaquen 'La gatera' i 'El parèntesi esquerre', el recull de contes 'Nines', la trilogia juvenil 'L'Esfera' i la novel·la infantil 'Duna'. L'obra amb la qual ha guanyat el premi relata la història de la Rut, una noia de setze anys que comença els estudis artístics en un nou institut i que ha patit un càncer. La Rut s'haurà d'enfrontar a les cicatrius que li ha deixat la malaltia i a la por que torni.\nEntrevista a Muriel Villanueva\nEl jurat el formen escriptors, professors, editors i estudiants. En total s'han presentat onze originals i han estat nou estudiants d'entre catorze i setze anys els qui s'han encarregat de triar l'obra guanyadora entre les quatre preseleccionades pels escriptors, professors i editors.\n"Amb la ficció lliguem la memòria com ens convé"\n'Rut, sense hac' recull el Carlemany


Com cada any a final de temporada fem una mica de repassada. La setmana que ve podreu votar als Premis Home de l’Any, però abans toca que nosaltres donem la nostra opinió sobre els 10 millors pilots de la temporada. Al final de l’article trobareu els nostres vots, i com els 40 principals, anem del 10 a l’1…\nEn Nico ha entrat ben justet al nostre top ten, i es que realment la seva temporada ha tingut força alts i baixos. Tant feia una gran actuació com quedava eliminat a la primera volta, ja fos per causes pròpies o alienes. L’anunci del seu fitxatge per Renault va semblar donar nova empenta al pilot d’Emmerich, i a l’última part del campionat va estar al nivell del seu company d’equip. Segueix sense haver sumat ni un sol podi, però el canvi d’aires pot ser el revulsiu que necessita la seva carrera.\nMentre escrivim això, en Pascal deu estar nerviós per si és l’escollit per substituir Nico Rosberg a Mercedes. La marca alemanya, que fa uns quants anys que el té en nòmina, haurà de mirar els pros i contres. Comencem pels punts bons: Wehrlein ha demostrat en més d’una ocasió tenir molta velocitat a una volta, classificant-se força vegades a la Q2, i també obtenint l’únic punt de l’equip a Àustria. En contra, no ha estat clarament superior als seus companys d’equip. Serà suficient per donar el salt a la fletxa de plata?\nEl Checo ha estat el principal mata-gegants de la temporada. Juntament amb Valtteri Bottas és l’únic home fora dels 3 primers equips en haver pujat al podi, i a més dues vegades. Però no el puntuem més alt perquè és una mica irregular. Per exemple, Baku. Pintava bé per lluitar per la pole però va fer una errada als últims lliures que li va costar cinc posicions a la graella, si bé és cert que va remuntar molt bé fins al podi. Sembla una mica Fisichella: bo en equips petits, no tant en equips grans. Tornarà a tenir la opció?\nVettel va començar la temporada força bé. Un error estratègic li va fer perdre la victòria a Austràlia, i després va tenir mala sort a Bahrain i a Rússia. A partir de que Red Bull va començar a superar Ferrari, però, a l’alemany se’l va veure més nerviós, sovint queixant-se per la ràdio fins arribar al clímax de Mèxic. 7 podis son un bon botí però baixar de 3 victòries a zero i perdre la batalla als entrenaments amb el seu company… necessita calmar-se i tornar a la seva millor versió.\nDes que va tornar a Ferrari, aquest ha estat l’any més convincent de Räikkönen. Ha quedat a pocs punts del seu company d’equip i l’ha acabat superant al còmput general dels entrenaments. A les curses poca cosa es pot dir del pilot a part dels errors no forçats a Mònaco i Brasil; més aviat ell sempre semblava rebre a les sortides especialment per part de Vettel, i realment 4 podis són menys dels que hauria merescut. En general una bona temporada del finès.\nGairebé no es pot dir res dolent de la temporada de Ricciardo, així que, com és que està al cinquè lloc? Només hi ha una raó i aquesta es diu Max Verstappen. Ricciardo ha rendit al màxim i molt probablement hauria merescut guanyar un parell de curses més, però a final de temporada se l’ha vist patir envers el seu nou company d’equip. El pilot australià haurà de lluitar més per aconseguir més curses com Mònaco i menys com Abu Dhabi.\nL’any passat vam deixar Alonso fora del top ten perquè ens va semblar que es queixava molt i que tenia una certa falta de motivació. Però aquest any no podem dir el mateix. Veient-se amb un cotxe més competitiu, l’asturià ha fet gala de la seva virtut més preuada, que és la constància volta rere volta. Pensem que ha extret el màxim del seu cotxe i el premi ha estat quedar entre els 10 primers a la classificació, superant el Williams de Felipe Massa.\nMolts vam comentar el fet de que sense l’avaria de Malàisia, Hamilton hauria sigut campió. El britànic va fer una temporada excel·lent, amb més poles, victòries i podis que el seu company, però al capdavall una sèrie d’errors no forçats probablement li hagin costat el títol. El toc a la Q2 de Baku, les males sortides a diverses curses… Un cop va veure’s amb una missió impossible, va fer pole i va guanyar les últimes quatre curses, cosa que el va portar a superar Alain Prost en victòries.\nÉs només degut al gran talent de Max Verstappen que Rosberg no ha quedat primer. Si ens ho mirem fredament, a l’alemany li costa més avançar que l’holandès i probablement té menys talent natural que el seu company Hamilton. Però el seu títol mundial és el triomf de la constància i de l’esforç. Rosberg ha aprofitat tot el que li ha vingut i ha fallat molt poques vegades. Com Damon Hill abans que ell, no era el millor pilot del seu moment però tenia el talent per arribar a coronar-se, i el campionat ha fet justícia amb ell.\nÉs un home polèmic, encara fa algunes errades i potser se’l sobrevalora. Però hem de recordar que Max Verstappen fa 3 anys encara anava en karts. Potser els Fórmula 1 d’avui en dia són més fàcils de conduir, o potser el Red Bull va molt bé, però el cert es que Verstappen sap aguantar la pressió dels seus rivals i sobretot avançar-los a la més mínima. Alguns dels seus moviments són discutibles però no podem negar que ha aportat més emoció i diversió als grans premis.\nMencions honorables per a Romain Grosjean, que ha sumat tots els punts del nou equip Haas, per a Carlos Sainz Jr. que ha fet bona feina amb el cotxe amb menys velocitat punta de la graella, i per a Valtteri Bottas, que va sumar un podi i ha sigut l’home que ha mantingut Williams en la lluita per la quarta posició al campionat.\nCom sempre, comenteu-nos, critiqueu-nos, digueu-nos si esteu d’acord o no amb cadascun de nosaltres i què canviaríeu del nostre Top Ten. Esperem els vostres comentaris!\nEtiquetatDaniel RicciardoFernando AlonsoKimi RäikkönenLewis HamiltonMax VerstappenNico HülkenbergNico RosbergOpinióPascal WehrleinSebastian VettelSergio PérezTop Ten\n5 comentaris a “El top ten dels editors de Fórmula 1 en Català”\n10 de desembre de 2016 a les 10:29\n10 de desembre de 2016 a les 10:41\n11 de desembre de 2016 a les 07:01\nBé Anònim, les opinions són això, opinions, i aquí sumant les opinions de 3 persones ens ha sortit aquest resultat. La de Räikkönen és una bona temporada i certament la millor des que va tornar a Ferrari. La de Vettel és una temporada pitjor que la de l'any passat però no és un desastre, i també hi comptem sensacions. La classificació posa a Vettel davant Räikkönen, però l'alemany s'ha mostrat molt més nerviós i paint pitjor la situació de Ferrari. Igualment, Ricciardo ha quedat davant Verstappen als punts, però la nostra sensació es que l'holandès en poques curses l'està igualant a ritme i a vegades superant en classificació, un dels punts forts de l'australià. Es podrien debatir totes les posicions…\n12 de desembre de 2016 a les 12:41\nPD; 15+8+12 = 35 no 33 😉 , ja només per això no dona gaire bona confiança.\n13 de desembre de 2016 a les 18:00


Benvinguts a la família Salut\nActualitzada 23/06/2021 a les 09:01\n© Benvinguts a la família Salut\nEl Consell Comarcal prepara un concurs mal fet sense prova pràctica ni examen, per suplir aquestes baixes i d’altres que per diverses circumstàncies també es van produir. Es crea una borsa i es tira d’aquesta borsa en funció de les necessitats.\nAixò fa que arribin al SAT persones inexpertes i poc preparades per assumir les tasques de secretaria i intervenció dels ajuntaments.\nEn un any han passat pels nostres ajuntaments tres secretàries i tres interventores. Aquesta mobilitat perjudica els ajuntaments i va en detriment del seu bon funcionament. Així doncs, ens toca treballar sempre amb persones desconeixedores de l’administració local. I els ajuntaments esdevenim escoles de formació en administració local, quan les nostres funcions haurien de ser unes altres.\nCal recordar que el Consell Comarcal de la Segarra rep 40.000 € per persona del SAT i any per tal d’oferir als petits ajuntaments un servei de qualitat. D’altra banda, cada petit ajuntament també aporta una quantitat per completar les nòmines d’aquestes tècniques del SAT.\nAquestes persones també acaben marxant atès el poc suport que reben des del Consell Comarcal i la manca de formació que aquest els hauria de proporcionar. La primera a marxar abandona el Consell el novembre de l’any passat, i la següent a la borsa que la va substituir en tasques d’intervenció causa baixa del SAT el dia 11 d’aquest mes.\nAra fa just un any també abandona el SAT del Consell Comarcal i, per tant, també els ajuntaments on prestava servei, una altra interventora del SAT que feia temps que estava amb nosaltres, pels mals tractes laborals que rep per part dels responsables del Consell.\nAquests responsables, el president Paco Lluch, la gerent Núria Magrans i el conseller responsable directe del SAT, Joan Santacana, mai han mostrat la sensibilitat i l’interès necessari per resoldre el problema, i han deixat deteriorar el servei fins a arribar a una situació límit i irreversible.\nLa darrera secretària veterana que ens quedava i que portava 14 anys de servei al SAT del Consell també ha anunciat la seva marxa del Consell el dia 30 de juny, atesa la manca de suport del Consell Comarcal, al no donar-li cap ajut per complementar la seva reducció de jornada. Li ha estat impossible absorbir tot el volum de feina que generaven els seus ajuntaments al tenir només un 80% de dedicació.\nDes del Consell Comarcal tenien els mitjans suficients per evitar aquestes fugides del personal del SAT. Els alcaldes afectats els havíem fet propostes en aquest sentit que mai van voler escoltar ni posar a la pràctica. Mai van fer el més mínim esforç per intentar retenir i convèncer aquestes professionals perquè es quedessin amb nosaltres. Com si ja els anés bé aquest desgavell..\nTambé les professionals del SAT, en les reunions periòdiques a què assistien, havien fet arribar propostes als responsables del Consell, per tal de millorar el servei i les seves condicions laborals. Tampoc mai van ser ateses. Si s’hagués actuat millor i a temps, aquestes professionals encara estarien al servei del Consell.\nFruit d’aquesta situació, quatre ajuntaments de la comarca es queden sense secretàries i interventores i amb una paràlisi total de les seves funcions.\nEn aquests moments, al SAT hi queden una secretària i una interventora per donar servei a vuit municipis de la comarca. Això és totalment insostenible i intolerable.\nEn aquest sentit, aquesta paràlisi repercuteix molt negativament en els nostres ajuntaments. Després de molts anys, ara tots tornem a tenir obres del PUOSC per executar aquest any i serem incapaços d’adjudicar-les si no disposem de secretaris-interventors. No podrem certificar obres prèviament acabades de la Generalitat o de la Diputació. No podrem executar les obres del Pla d’Inversions que la Diputació està a punt de resoldre, no podrem fer front al dia a dia en temes de secretaria i intervenció, etc.\nI el que és més greu és que alguns d’aquests alcaldes no podrem pagar les nòmines de juny del personal del nostre ajuntament, per manca de signatura de la interventora.\nEn definitiva, no podrem, molt a pesar nostre, portar a terme les funcions d’alcaldes per les quals vam ser escollits al seu dia. I això, quan depèn de la mala gestió de terceres persones, és molt trist i lamentable.\nFa uns dies es van graduar les noves promocions de la Facultat d’Infermeria i Fisioteràpia de la UdL i vaig tenir el gran plaer d’apadrinar l’acte. En un moment com l’actual, em va semblar adient, més que mai, centrar les meves paraules cap als nous graduats en 3 conceptes cabdals en tota formació, però que aquest any han pres una rellevància especial: aprendre, adaptar-se i cuidar.\nAPRENDRE. Aquest any hem après molt, de tot i de tothom, i aquestes promocions de sanitaris han tingut una oportunitat única de fer-ho en primera línia. Hem comprovat que col·laborar i buscar sinergies per resoldre situacions complexes és vital o que les dificultats poden esdevenir oportunitats enormes a l’hora d’accelerar accions que, d’altra forma, haguessin trigat a materialitzar-se.\nADAPTAR-SE. Ens hem hagut d’adaptar fins a l’inimaginable, maximitzant el treball transversal; posant-nos a disposició del comú per sobre de l’individual, i modificant procediments per empènyer canvis i transformacions necessaris per donar resposta a l’emergència sanitària. Sense anar més lluny, alguns dels nous graduats han tingut l’oportunitat d’entrar al mercat laboral abans del previst com a auxiliars sanitaris, fet que segurament mai haurien imaginat.\nCUIDAR. Cuidar ha adquirit un valor infinit quan no ho hem pogut fer de la mateixa manera en què ho havíem après i fet sempre, quan hem hagut de substituir la cura familiar i l’acompanyament social als quals estàvem acostumats.\nCuidar és que un graduat en el doble grau en Ciències de l’Activitat Física i de l’Esport i Fisioteràpia aconsegueixi que les persones s’iniciïn en l’hàbit de l’activitat física. Cuidar és resoldre necessitats des de la visió salutogènica, com fa la graduada en Infermeria quan promou la salut des de l’atenció primària.\nCuidar és contribuir a adquirir uns bons hàbits posturals tal com fa el graduat o la graduada en el doble grau de Fisioteràpia i Infermeria, o quan dona eines per una alta hospitalària precoç. En definitiva, cuidar és tot allò que serveixi per millorar la salut de les persones, com fa un fisioterapeuta en un procés de rehabilitació.\nEls anys viscuts a la universitat acostumen a ser molt intensos, però sense cap dubte, aquest darrer ho ha estat molt més. Ens ha tocat viure un moment històric, amb aquesta pandèmia que ningú esperava. Hem fet un esforç titànic per afrontar tot el que venia per endavant, però hem d’admetre que se’ns han presentat grans oportunitats per continuar millorant el sistema sanitari, per al qual l’aportació dels nous graduats i graduades serà cabdal i valuosíssima.\nTothom sap que el paper dels i les professionals de la salut en un país és molt important, igual que ho és el dels mestres i les professores. Tots 2 constitueixen puntals de la societat, ja que no només aporten coneixements, sinó que formen en habilitats per afrontar les diferents situacions professionals amb excel·lència, responsabilitat, compromís, amabilitat i vocació.\nQuan va començar la crisi dèiem “Tot anirà bé, ens en sortirem” i així ha sigut. Em sento orgullosa dels i les professionals del sistema sanitari per la feina feta i per la capacitat humana que han demostrat sent-hi en tot moment. Tot i que les coses fossin complicades, incertes, difícils o col·lapsants, ells i elles han estat a l’alçada del que s’ha necessitat. En aquest punt, aprofito per enviar un càlid record per totes les persones i els professionals que ens han deixat a causa de la pandèmia.\nSi parlem d’oportunitats, la infermeria ha vist reforçada la seva tasca i ha liderat processos com ara la vacunació. Fins i tot s’ha hagut d’allargar el Nursing Now perquè al llarg del 2020 no es va poder portar a terme com calia la celebració de l’any internacional. Però allò que s’ha reconegut a bastament és el treball d’equip, i els nous graduats han de ser ambaixadors d’aquesta nova forma de treballar.\nEls professionals del sistema sanitari seran el millor referent que tindrà la societat durant els pròxims temps, i els nous graduats i graduades s’incorporen ara a aquest grup de referents per cuidar, acompanyar, resoldre necessitats de les persones i millorar la salut en tots els seus vessants. A vosaltres, cal que reivindiqueu el vostre paper essencial com a professionals de la promoció de la salut, de la prevenció de malalties, de la gestió, de la cura i de la passió pel que feu. És evident que som capaços de respondre, però ho haurem de demostrar dia rere dia. Sigueu positius, perseverants i apreneu de tot i de tothom, perquè nosaltres aprendrem de vosaltres.\nUs desitjo que gaudiu de la professió que heu escollit i que us emmiralleu els uns en els altres, perquè això us farà caminar amb força, aconseguint que les persones estiguin acompanyades per uns i unes grans professionals en la seva malaltia però, sobretot, en la seva salut.\nBenvinguts i benvingudes a la professió. Serà un plaer comptar amb vosaltres com a companys i companyes d’equip. Persones fortes, compromeses, científiques, inves\ntigadores, responsables i també accessibles que tindrem a prop. L’enhorabona per la vostra incorporació a la família Salut.


Vendaval de gols al futbol base\nEl futbol base blaugrana ha marcat 84 gols durant el cap de setmana amb un balanç de 13 victòries, un empat i dues derrotes\nJUVENIL B-VILA OLÍMPICA (4-1)\nEl Juvenil B de García Pimienta ha redreçat el rumb a la Lliga amb tres victòries consecutives. Amb aquesta golejada (4-1) al Vila Olímpica, els blaugranes continuen a un punt del segon classificat, el Girona, i a set del líder, l’Espanyol. El Barça no va donar opció al seu rival, que al minut 25 ja veia com perdia per 2-0. Matyas Tajti i Eric Montes van marcar els dos primers gols del partit, mentre que Cristian López va aconseguir el 2-1 al minut 59. La reacció del Barcelona va ser immediata, ja que Javier Ruiz, al 66, va fer el tercer. Javier Romero, a falta de 7 per al final, va establir el 4-1 definitiu.\nGIRONA-CADET A (0-5)\nEls nois de Quique Álvarez van aconseguir sumar els tres punts davant el Girona a domicili. Amb aquest triomf per 0-5 el Barça acumula la seva 11a victòria consecutiva, i és líder per davant de l’Espanyol per un punt. Els blaugranes van dominar el matx de principi a fi, van implantar el seu estil de joc i van fer circular la pilota, malgrat el vent. Tandasi Fombutu va marcar el primer al minut 6 i cap al meridià de la primera part va arribar el segon, obra d’Abel Ruiz. Els culers tancaven pràcticament el partit, sense deixar reaccionar els locals, amb un 0-4 al descans. Edgar Fernández va fer el seu doblet a la represa, que va sentenciar el matx de manera definitiva (0-5). Els golejadors blaugrana van ser Tandasi (2), Abel, Ramón i Edgar, que va completar el 0-5.\nSALOU-CADET B (3-6)\nEl Cadet B de Franc Artiga continua el seu passeig triomfal en competició domèstica, de la qual és líder amb 42 punts, a 13 del segon classificat, La Floresta. El Barça, que només ha empatat un partit i compta la resta per victòries, ha vençut aquest cap de setmana el Salou (3-6) a domicili. Ricard Sánchez, al minut 6, va estrenar el marcador per als blaugranes, però Guillermo va empatar per als locals deu minuts després. Juan Miranda, amb quatre gols, i Lucas De Vega van tornar a posar per davant el Barça, que ja no va donar cap més opció al rival, tot i els tímids intents de remuntada.\nINFANTIL A-SANT GABRIEL (6-1)\nL’Infantil A es va poder refer de la derrota patida la setmana passada a camp del Segre després de golejar el Sant Gabriel (6-1). Els blaugranes continuen a deu punts de diferència del primer classificat, l’Espanyol, líder indiscutible de la categoria, que aquest cap de setmana també va golejar (6-0) el Vic Riuprimer. Nils Mortimer, amb un doblet, Konrad de la Fuente, Iván Bravo, Pablo Moreno i Antonio Jesús van ser els autors de la golejada.\nINFANTIL B-NÀSTIC TARRAGONA (2-2)\nEspectacular duel entre el líder de la categoria, el Nàstic, amb el segon classificat, l’Infantil B de Marcel Sans. Els blaugranes van desaprofitar l’opció de superar els tarragonins a la classificació, tan sols separats per un punt. El partit va enfrontar dos estils completament diferents, però igual d’efectius: la possessió davant del contracop. Suraj Moya va avançar els visitants al minut 5, però al quart d’hora de joc Antonio Roca va empatar el matx. Pablo Moreno, abans del descans, va marcar el segon que posava per davant el Barça, però Mario Rodríguez va empatar al minut 61. L’última mitja hora va ser un espectacle pur, amb ocasions repartides per a tots dos equips que van deixar una exhibició de Ramón, el porter del Nàstic.\nNÀSTIC MANRESA-ALEVÍ A (0-6)\nNova golejada de l’Aleví A, aquest cop a Manresa contra el Nàstic (0-6). Els blaugranes continuen intractables a la Lliga, ja que sumen el ple de victòries (17 en 17 partits). Amb un joc impecable, els nens de Marc Serra van sortir endollats des del primer minut, moment en el qual Marc Pelaz va estrenar el marcador per al Barça. Entre Pelaz i Mamadou Bah, el Barcelona ja guanyava per 0-4 al minut 12 de partit, i exhibia una absoluta superioritat respecte del seu rival. Alejandro Balde i Eric Vega van ser els autors dels últims dos gols del partit.\nALEVÍ B-CERDANYOLA (6-2)\nDesprés de la derrota (1-0) contra el Granollers, l’Aleví B va tenir l’oportunitat de refer-se amb una golejada (6-2) contra el Cerdanyola, el penúltim classificat a la Lliga. Els nens de Jordi Font, que continuen a quatre punts de l’Espanyol, el líder, van avançar-se en el marcador mitjançant Marcel Céspedes al minut 6 de partit. Mario Hervias va empatar per als visitants, però un minut després Nadir va fer el 2-1. Gabriel, Arnau i Marcel i Nadir de nou van completar la golejada per als locals.\nALEVÍ C-CUBELLES (8-0)\nGran victòria de l’Aleví C de Cristian Catena, líder indiscutible de la seva categoria amb 45 punts, a set del segon classificat, el Cornellà. Els blaugranes, que amb aquesta golejada superen la xifra dels 100 gols (106 en 15 partits) i continuen amb ple de victòries a la Lliga, aquest cap de setmana es van desfer del Cubelles, el qual van golejar per 8-0. Antonio Caravaca, amb dos gols, Diego Almeida, Aleix Garrido en dues ocasions, Adrià Capdevila, Iker Almena i Pau Segarra van ser els autors de l’àmplia golejada.\nNÀSTIC MANRESA-ALEVÍ D (2-1)\nDolorosa derrota de l’Aleví D a camp del Nàstic Manresa, que comporta la pèrdua del liderat compartit amb el Cornellà. Els nens d’Òscar Jorquera, ara a tres punts del líder, no van poder sumar cap punt davant un rival que és setè a la classificació i que enllaçava alguns partits sense guanyar. Sergio Sandoval, al minut 17, avançava els locals; Alexandre Amate va empatar el matx a la mitja hora de joc, però Alex García, al 40, va marcar el gol de la victòria per al Nàstic Manresa.\nSITGES-BENJAMÍ A (1-6)\nEl Benjamí A continua el seu passeig triomfal a la Lliga, i ja suma 17 victòries en 17 partits disputats. A 11 punts del segon classificat, aquest cap de setmana els nens de Sergi Milá visitaven el Sitges, el qual van golejar per 1-6. Arnau Gràcia va estrenar el marcador, ampliat per Iker Bravo en tan sols vuit minuts de joc. Markel Rodríguez va marcar l’1-2 per als locals un minut després, però Pau Ortega, Tomàs Carbonell en dues ocasions i Sergi Song van establir l’1-6 definitiu.\nBENJAMÍ B-CAN RULL (2-0)\nBona victòria del Benjamí B contra el Can Rull (2-0). Els nens de Jordi Pérez van deixar el partit encarrilat al minut 2 amb un gol de Roger Coll. Izan Sánchez, al 36, va fer el segon, que va deixar sentenciat el matx a favor dels blaugranes. Amb aquest resultat, el Benjamí B continua segon a només 4 punts de l’Espanyol, el líder de la categoria amb 49 punts.\nVILA OLÍMPICA-BENJAMÍ C (0-2)\nGran victòria del Benjamí C al camp del Vila Olímpica en un duel en què estava en joc el liderat. Si guanyaven els locals, es posaven líders. Però els nois d’Òscar Hernández no van donar opció al seu rival, ja que al minut 19 ja guanyaven per 0-2. Hector Fort i Jan Quiles van ser els autors dels dos gols del matx. Amb aquest resultat, el Benjamí C és més líder amb 43 punts, quatre per sobre del segon classificat, el Vila Olímpica.\nBENJAMÍ D-JÀBAC I TERRASSA (2-0)\nEl Benjamí D continua el seu camí per intentar redreçar el seu rumb a la Lliga, en què és tercer classificat a 10 punts del segon i a 12 del primer. Amb una ratxa molt irregular (l’equip ha patit dues derrotes en els últims quatre partits), els nens d’Albert Puig es van retrobar amb la seva bona versió amb una victòria contra el Jàbac i Terrassa (2-0). Dos gols de Marc Rodríguez en tan sols tres minuts van sentenciar el partit a favor dels blaugranes, molt més efectius que en ocasions anteriors.\nPREBENJAMÍ-SANT ANDREU (1-3)\nEls més petits van trencar una bona ratxa de victòries consecutives amb una derrota contra el Sant Andreu a la Ciutat Esportiva Joan Gamper. I això que els nens de David Sánchez es van avançar en el marcador mitjançant Marc Bernat sobre el quart d’hora de joc, però Yasin, Jan i Gerard van remuntar per als visitants. Amb aquest resultat, el Barça perd la segona posició en benefici del Júpiter, que no va fallar en el seu compromís contra l’Europa, el quart classificat.\nFEMENÍ B-LLORET (5-0)\nBona victòria de les noies de Jordi Ventura, que han golejat (5-0) el penúltim classificat, el Lloret. Les blaugranes van dominar de principi a fi contra un rival molt tancat però sense gaire brillantor. Una passada filtrada va deixar sola Carla per fer el primer, i Aitana va fer el segon de penal. Amb el 2-0 es va arribar al descans, i a la represa el Barça va tancar la golejada mitjançant Andrea, Puiggròs i Aitana, de nou.\nPUBILLA CASAS-FEMENÍ JUV/CADET (0-5)\nNova golejada del Femení Juvenil-Cadet, que en aquesta Lliga compta els seus partits per victòries. Líder amb 45 punts a 9 del segon classificat, l’Espanyol, el Barça va golejar 0-5 el Pubilla Casas a domicili. Practicant el seu joc habitual, Berta Pujades va avançar les blaugranes al minut 5. Laia Muñoz, amb un hat-trick, i Berta de nou van tancar la victòria a favor de l’equip dirigit per Zoe García, intractable durant tota la temporada.\nVILADECANS-FEMENÍ INF/ALEVÍ (0-16)\nNova golejada del Femení Infantil-Aleví a la Lliga, aquest cop contra el penúltim classificat, el Viladecans, a domicili (0-16). Amb aquesta victòria, les nenes d’Albert Tausté han superat la xifra dels 200 gols (213 en 15 partits, una mitjana de més de 14 gols per partit), i continuen líders a cinc punts de l’Espanyol. Claudia Pina amb un pòquer de gols, Ainhoa Marín amb un hat-trick, Bruna Vilamala, Yaiza Navarro i Sonia del Mar amb un doblet cadascuna, i Marta Ortiz, Nuria Marin i Viktoria Adrianova van marcar els gols de l’àmplia golejada del Barça al Viladecans.


Músic | One Piece Català Wiki | Fandom\nin: Músics, Ocupacions\nCapítol 72; Episodi 32\nUn músic és algú que toca música, canta cançons i sovint toca un instrument com a professió.\n1 Funció i deures\nFunció i deures\nEs tendeix pensar que el músic és un membre opcional de la tripulació comparat amb feines més crucials. Un músic no és necessàriament necessitat en un viatge d'un pirata o d'altres tant per mar o per terra. No obstant això, normalment porten un músic amb un objectiu: mantenir l'esperit i l'esperança romàntica de la tripulació viva. Degut a la llargada del viatge, els viatgers, particularment els pirates, s'avorreixen i es frustren amb facilitat, vivint amb la monotonia de la seva feina i intentant mantenir el seny quan no treballen i quan encara els falta un bon tros per arribar a la següent destinació. Un músic alleuja aquesta monotonia aixecant la moral de tots els que escolten i els ajuda a continuar, tant si els agraden o no les cançons que canten. Aquest membre normalment té una o més habilitats, des de cantar, tocar diversos instruments (piano, guitarra, saxòfon, maraques, violí, etc.) i liderar la tripulació en una cançó en grup.\nPisaro Brook Yorki † Mizuta Madaisuki † Mizuta Mawaritosuki †\nScratchmen Apoo Byron Jigoku Benten Black Maria\nConis Maria Napole Tsugaru Umi Kozuki Hiyori Kurozumi Semimaru †\nGild Tesoro ≠ Carina ≠ Ann ≠\nEn el món de One Piece, els músics no són representats com a solament animadors pels mariners. Perquè en un oceà tan vast i ple de pirates provinents de tot arreu, la habilitat de protegir-se és absolutament indispensable. Per això, apareixen a la sèrie diversos músics que han perfeccionat les seves arts musicals de manera que pugui complimentar les seves habilitats de lluita. En Brook, en Bayan i en Butler creen efectes hipnòtics amb la seva música per debilitar o controlar els oponents, i després derrotar-los. L'Scratchmen Apoo i en Rocy Hattori utilitzen la música per danyar directament, el primer creant-la amb els poders d'una Fruita del Diable.\nEl primer músic que apareix a la sèrie és en Pisaro que era el músic de l'Arlong. L'Igaram utilitzava l'instrument com a arma tot i que no és músic. En Shojo utilitza un micròfon com a arma però no és músic. En Franky de vegades toca la guitarra però tampoc és músic.\nDes del Capítol 2, en Ruffy sempre ha volgut trobar un músic. Cada vegada que pensa en afegir un membre de la tripulació (excepte la Robin, en Zoro i l'Usopp), sempre diu "I un músic!" cosa que desconcerta a la tripulació.\nEn el Capítol 2, en Ruffy va pensar en aconseguir un músic juntament amb un altre membre.\nEn el Capítol 7, en Zoro i en Ruffy van decidir buscar un primer oficial, un Ruffy va afegir "i un músic, un cuiner, un..." amb en Zoro dient que això podia esperar.\nAl principi de l'Arc del Baratie, en Ruffy va anunciar que trobarien un cuiner i després un músic desconcertant la tripulació.\nAl final de l'Arc de l'Arlong, en Ruffy va pensar en buscar un doctor i un músic, on en Zoro va quedar confós.\nAl principi de l'Arc del Davy Back Fight, en Ruffy va anunciar que trobarien un mestre d'aixa i un músic, el qual va fer que la tripulació li digués que ho deixés estar.\nFinalment, després de 487 capítols que en Ruffy volgués un músic, ja tenen un músic anomenat Brook a la tripulació.\nRangs: Capità • Almirall • Segon a bord • Cap de personal • Executiu • Aprenent\nOcupacions: Oficial • Cuiner • Músic • Metge • Timoner • Arqueòleg • Mestre d'aixa\nLluitadors: Combatent • Espadatxí • Tirador • Lluitador d'arts marcials • Assassí • Mercenari\nTermes: Jolly Roger • Recompensa • Tresor • Sobrenom • Aliança Pirata • Davy Back Fight • Supernova • Flota • One Piece • Dead End Race ≠ • Exposició Pirata ≠


La incògnita Puigdemont - Notícies Confidencial - e-notíciesLa incògnita Puigdemont -\nConfidencial · 21 de Maig de 2019. 00:25h.\nL'expresident Puigdemont, durant una entrevista radiofònica\nMalgrat les seves ocurrències i els seus gestos pretesament èpics i exclusivament simbòlics, sense cap conseqüència real, Puigdemont és perfectament conscient que la posició del moviment independentista és actualment molt feble, i per tant, ell i els dirigents que formen el nucli del grup de Waterloo comencen a estar a una situació cada vegada menys sòlida.\nAquesta constatació està provocant que dirigents de l'entorn de Puigdemont s'estiguin preguntant actualment quins són els projectes de l'expresident. Ja no es tracta només de projectes polítics relacionats amb la inviable independència de Catalunya, sinó de la situació personal de l'expresident, que roman a Waterloo fugat de la justícia espanyola.\nAlgunes fonts independentistes diuen que una de les possibilitats podria ser l'inici d'una exploració, mitjançant intermediaris, sobre l'opció d'algun tipus de negociació amb la fiscalia de l'administració de justícia de l'Estat. Aquestes fonts són pessimistes sobre els resultats d'aquesta eventual iniciativa, atès que les actuacions de Puigdemont han provocat un profund malestar al conjunt del poder judicial espanyol.\nIndepèndencia, Catalunya, Puigdemont, Estat espanyol


A uns 6.000 passatgers d’un creuer de la companyia Costa Cruceros procedent d’Espanya se’ls ha impedit desembarcar aquest dijous al port de Civitavecchia (Roma, Itàlia) fins que es realitzin les anàlisis a una dona que feia el creuer originària de Macau que presenta símptomes compatibles amb el coronavirus causant de la «pneumònia de Wuhan». Entre els passatgers, hi ha espanyols.\nLa nau Costa Smeralda, que ha realitzat etapes a les ciutats de Palma de Mallorca, Barcelona i Marsella, es troba en aquest port pròxim a Roma des d’aquest matí a l’espera que es realitzin les anàlisis a la dona i no baixaran fins que se’n coneguin els resultats. El protocol ha començat després que la dona originària de Macau, regió autònoma de la costa sud de la Xina, presentés febre i problemes respiratoris.\nAïllada a l’hospital del vaixell\nLa dona i el seu marit, que no presenta símptomes, han sigut aïllats a l’hospital del vaixell Efe. Fins a la nau s’ha traslladat un equip de l’hospital Spallanzani de Roma, que ha realitzat les proves a la dona i ha tornat al centre per analitzar-los i donar un resultat al més aviat possible.\nLa parella, segons els mitjans italians, va embarcar al port de Savona, a Gènova, nord-oest d’Itàlia, després d’arribar a l’aeroport de Malpensa a Milà el 25 de gener.